open-index/open-wikipedia-markdown huggingface dataset:
Psalmus 149

[thumb|Psalmus 149 Hebraicus in manuscripto [saeculum 13|saeculi XIII]]
[thumb|Primi verbi psalmi 149 in ecclesia visitationis Mariae oppidi [Austriaci Vomp]]
**Psalmus 149**  libri Psalmorum in Nova Vulgata Bibliorum versione incipit superscriptione "Alleluia" et verbis **Cantate Domino canticum novum; / laus eius in ecclesia sanctorum."**.

## Verba psalmi 
Haec sunt verba psalmi 149 ex versione vulgata Clementina:

1 Alleluia.
Cantate Domino canticum novum;
laus eius in ecclesia sanctorum.
2 Laetetur Israël in eo qui fecit eum,
et filii Sion exsultent in rege suo.
3 Laudent nomen eius in choro;
in tympano et psalterio psallant ei.
4 Quia beneplacitum est Domino in populo suo,
et exaltabit mansuetos in salutem.
5 Exsultabunt sancti in gloria;
laetabuntur in cubilibus suis.
6 Exaltationes Dei in gutture eorum,
et gladii ancipites in manibus eorum:
7 ad faciendam vindictam in nationibus,
increpationes in populis;
8 ad alligandos reges eorum in compedibus,
et nobiles eorum in manicis ferreis;
9 ut faciant in eis iudicium conscriptum:
gloria haec est omnibus sanctis eius.
Alleluia.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". 
Titulus Psalmi 149 est *Exsultatio sanctorum *.

### Descriptio Psalmi 
Iohannes Calvinus, theologiae Christianae Reformationis adhaerens, sic argumentum psalmi descripsit:
Si Psalmum hunc cum superioribus, et cum proximo qui ultimus erit, conferre libeat, hoc solum est discrimen, quod antehac peculiarem gratiam qua Deus Ecclesiam suam fovet ac tuetur, generali providenntiae qua mundum sustinet, permiscuit Propheta quisquis fuerit Psalmi author: nunc tantum de beneficiis disserit quibus Ecclesiam suam prosequitur. Proximo autem solum in genere fiet potentiae Dei mentio.

## Notae 
## Nexus externi 
* Psalmus 149 in versione vulgate Stuttgartensi (iuxta Hebraicum)
* Psalmus 149 in Vulgata Clementina (versione Gallicana)
* Psalmus 149 in Nova Vulgata
* Psalmus 149 cum commentario Rashi 

Categoria:Liber Psalmorum
Gubernium Volhyniense

**Gubernium Volhyniense** vel **Volhynense** (Russice Волынская губерния, tr. *Volynskaja gubernija*; Ucrainice Волинська губернія, tr. ''Volyns'ka hubernija*) fuit pars administrativa Imperii Russici, Rei Publicae Popularis Ucrainicae, Civitatis Ucrainicae et Rei Publicae Sovieticae Socialisticae Ucrainicae, in terris regionis historicae Volhyniae sita, anno 1792 ut gubernium Zaslaviense (Russice Изяславская губерния, tr. *Izjaslavskaja gubernija*) in Imperio Russico formata annoque 1795 in gubernium Volhyniense renominata, anno 1925 autem cum aliis guberniis RSS Ucrainicae Unionis Sovieticae abolita. Metropoles gubernii fuere Zaslavia (ad annum 1795), Novogardia Volhyniensis (ad annum 1804) et Zitomiria (ab anno 1804). 

Eractum, Luceoria, Volodimiria Volhyniensis, Zaslavia. Zitomiria capita circulorum gubernii Volhyniensis fuerunt.

Inter homines notos in gubernio Volhyniensi natos sunt Vladimirus Bogoraz, Sergius Korolëv, Boris Thenes, Lesja Ukrajinka etc.

## Notae
## Nexus externi
* Pagina de gubernio Volhyniensi *Encyclopaediae Brockhaus et Efron* apud Vicifontem 
* Pagina de gubernio Volhyniensi *Encyclopaediae historiae Ucrainae'' 

Categoria:Historia Ucrainae
Volhyniense
Categoria:Volhynia
Gubernium Podoliense

**Gubernium Podoliense** (Russice Подольская губерния, tr. ''Podol'skaja gubernija*; Ucrainice Подільська губернія, tr. *Podil's'ka hubernija*) fuit pars administrativa Imperii Russici, Rei Publicae Popularis Ucrainicae, Civitatis Ucrainicae et Rei Publicae Sovieticae Socialisticae Ucrainicae, in terris regionis historicae Podoliae sita, anno 1796 in Imperio Russico creata annoque 1925 cum aliis guberniis RSS Ucrainicae Unionis Sovieticae abolita, metropolim habens ad annum 1914 Cameneciam et dein Vinniciam. Inter homines notos in gubernio Podoliensi natos sunt Sergius Gorškov, Nicolaus Nekrasov, Antonius Rubinstein, Daniel Zabolotnyj etc.

Camenecia, Helgopolis, Iampolis, Mohilovia Podoliensis, Vinnicia capita circulorum gubernii Podoliensis fuerunt,

## Nota
## Nexus externi
* Pagina de gubernio Podoliensi *Lexici encyclopaedici Brockhaus et Efron* apud Vicifontem 
* Pagina de gubernio Podoliensi *Encyclopaediae historiae Ucrainae'' 

Categoria:Historia Ucrainae
Categoria:Podolia
Podoliense
Sigrida Kaag

**Sigrida Kaag**, vulgo plenius *Sigrid A. M. Kaag* ( nata die 2 Novembris 1961) est legata et politica Nederlandiae.

Rebus Arabicis apud universitates Lugduno-Batavam et Cairensem Americanam, deinde rebus internationalibus apud collegium Sancti Antonii Oxoniense universitatemque Exoniensem necnon scholam nationalem administrationis Parisiensem et institutum Clingendael studuit. Iuxta ministerium rerum externarum Batavense, sed ab anno 1994 iuxta Nationes Unitas operam dedit, anno 2013 in Syriam, anno 2015 in Libanum delegata. A die 26 Octobris 2017 ministra ab evolutione et commercio internationali meret, primo ministro Marcus Rutte. Officium ministrae rerum externarum, quod Halbe Zijlstra die 13 Februarii 2018 renuntiaverat, Sigrida Kaag ad interim suscepit, successore Stephano Blok.

## Bibliographia 
* "Holland’s new deputy foreign minister called Netanyahu a racist demagogue" in *Times of Israel* (20 Octobris 2017)
* Theo Koelé, "'In licht van de tragedie is dit bescheiden missie'" in *De Volkskrant* (13 Ianuarii 2014)

## Nexus externi 
* Vita (2014) apud universitatem Exoniensem
* Vita apud regimen Batavense

Categoria:Nati 1961
Categoria:Homines vivi
Categoria:Politici Nederlandiae
Categoria:Ministri rerum externarum
Categoria:Alumni Universitatis Oxoniensis
Categoria:Alumni Universitatis Americanae Cairensis
Categoria:Alumni Academiae Lugduno-Batavae
Categoria:Alumni Instituti Clingendael
Categoria:Magistratus Nationum Unitarum
Camenecia

**Camenecia** sive **Camienecum,** **Caminiecum** vel **Camenecum Podoliae** (Ucrainice Кам'янець-Подільський, tr. ''Kam'janec'-Podil's'kyj*, Polonice *Kamieniec Podolski'') est urbs Ucrainae, in regione historica Podolia, nunc sedes administrativa districtus, ad regionem Chmielniciensem pertinens, atque valens sedes oeconomiae et culturae. Plus 100 milia incolarum habet. Urbi sunt multa monumenta architecturae historica.
thumb|left|Castellum Cameneciae
## Historia
Camenecia, fortasse extremo saeculo duodecimo vel initio saeculi tredecimi condita (quum opiniones aliae etiam exsistunt), initio ad Russiam Kioviensem et dein ad ducatum Galiciae et Volhyniae pertinebat, saeculo quattuordecimo metropolis ducatus Podoliensis facta est, anno 1362 ad Magnum Ducatum Lituaniae adiuncta. Anno 1430 a copiis Polonicis cepta, anno 1434 ad Poloniam adiuncta est, caput palatinatus Podoliensis facta. Annis a 1672 ad 1699 ab Imperio Ottomanico occupabatur. Anno 1793 ad Imperium Russicum adiuncta, caput praefecturae et ab anno 1797 gubernii Podoliensis Imperii illius fuit. Imperio Russico dissoluto, Camenecia in Rem Publicam Popularem Ucrainicam, anno 1917 declaratam, inclusa est, annis 1919 et 1920 enim de facto caput rei publicae illius fuit, postquam pars Rei Publicae Sovieticae Socialisticae Ucrainicae facta est. Ab anno 1937 ad annum 1941 caput fuit regionis Cameneciae Podoliensis RSS Ucrainicae Unionis Sovieticae. Tempore Belli Magni Patrii, urbs ab anno 1941 copiis Germaniae nazisticae occupabatur, anno 1944 copiis Sovieticis liberata.

## Notae
## Nexus externi
Categoria:Podolia
Categoria:Regio Chmielniciensis
Categoria:Urbes Ucrainae
Aloe vera

***Aloe vera*** (binomen a Burmanno filio post Linnaeum anno 1768 statutum) est species plantarum succulentarum in Arabia meridiana sponte crescens, in aliis locis multis naturalizata. Propter sucum amarum in unguentibus et medicamentis adhibitum, sed non comedendum, colitur.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 2r
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 149-151

## Nexus externi 
Categoria:Species plantarum
Categoria:Aloe
Categoria:Taxa Burmanni filii
Categoria:Taxa 1768
Categoria:Aromata
Categoria:Plantae medicinales
Categoria:Fruges Asiae austro-occidentalis
Styrax officinalis

***Styrax officinalis*** (binomen a Carolo Linnaeo anno 1753 statutum) est species fruticum in Asia occidentali sponte gignens, cuius resina aromatica, Latinitate communi **styrax**, ad aroma et medicamentum adhibetur.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 18r
* 1597 : 
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* 151-154

## Nexus externi 
* Andrew Koh, Kate Birney, "Adventures in Storax" apud *Academia.edu*

Categoria:Species plantarum
Categoria:Aromata
Categoria:Ericales
Categoria:Fruges Asiae occidentalis
Categoria:Plantae medicinales
Aquilaria malaccensis

***Aquilaria malaccensis*** (binomen ab Ioanne Baptista Lamarckio anno 1783 statutum) est species arborum in Indosina et Malaesia sponte gignens, cuius lignum ab ascomycoto *Phaeoacremonio parasitica* invasum aroma agallochum appellatum producit.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 118v
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 172-173

## Nexus externi 
Categoria:Species plantarum
Categoria:Malvales
Categoria:Aromata
Categoria:Pabulata Asiae austro-orientalis
Categoria:Taxa Lamarck
Categoria:Taxa 1783
Santalum album

***Santalum album*** (binomen a Carolo Linnaeo anno 1753 statutum) est species arborum semi-parasiticarum in Indonesia sponte crescentium, ibi et in India culta propter lignum aromaticum quod ad aedificandum et in incenso adhibetur. Aroma ex hac specie aliisque cognatis proveniens, colore aut album aut flavum, sandalum appellatur. Pigmentum tertium, quod iuxta sandalum album et flavum in pharmacopoliis reperiri solet, "sandalum rubrum" appellatum, e specie *Pterocarpo santalino* provenit.

## Notae 
## Bibliographia 
; Fontes antiquiores
* 1563 : Garcia de Orta, *Colóquios dos simples e drogas da Índia* f. 185v
* 1597 : 
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 173-174

; Eruditio recentior
* Dorian Q. Fuller, Nicole Boivin, Cristina Cobo Castillo, Tom Hoogervorst, Robin G. Allaby, "The archaeobiology of Indian Ocean translocations: Current outlines of cultural exchanges by proto-historic seafarers" in Sila Tripati, ed., *Maritime Contacts of the Past. Deciphering Connection Amongst Communities* (2017) pp. 1-23 eadem

## Nexus externi 
Categoria:Species plantarum
Categoria:Taxa Linnaei
Categoria:Taxa 1753
Categoria:Fruges Indomalaesiae
Categoria:Aromata
Categoria:Species ligna ferentes
Categoria:Santalales
Pterocarpus santalinus

***Pterocarpus santalinus*** (binomen a Linnaeo filio anno 1782 statutum) est species arborum in Asia australi sponte crescentium quae lignum colore rubrum habent. Pigmentum ex hoc ligno proveniens, "sandalum rubrum" appellatum, in pharmacopoliis reperiri solet iuxta sandalum album flavumque quod e specie *Santalum album* producitur. Rarius in arte coquinaria adhibetur.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 185v
* 1597 : 
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 173-174

## Nexus externi 
Categoria:Species plantarum
Categoria:Taxa Linnaei filii
Categoria:Taxa 1782
Categoria:Fruges Asiae australis
Categoria:Pigmenta
Categoria:Species ligna ferentes
Categoria:Dalbergieae
Cymbopogon citratus

***Cymbopogon citratus*** (binomen ab Ottone Stapf post Augustinum Pyramum de Candolle anno 1906 statutum) est species plantarum poacearum, ex Asia aut orientali aut australi oriunda, in illis regionibus alibique culta propter folia quae oleum aromaticum praebent et in coquina adhibentur.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 197r
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 203-204

## Nexus externi 
Categoria:Species plantarum
Nardostachys jatamansi

***Nardostachys jatamansi*** (binomen ab Augustino Pyramo de Candolle post Davidum Don anno 1830 statutum) est species plantarum florentium in montibus Himalayis orientalibus sponte crescentium, e quarum radicibus oleum essentiale aromaticum destillari potest.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 189r
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* pp. 201-203

## Nexus externi 
* "Nardostachys jatamansi" in *Flora of China*

Categoria:Species plantarum
Categoria:Dipsacales
Categoria:Taxa de Candolle
Categoria:Taxa 1830
Commiphora

***Commiphora*** (nomen botanicum a Nicolao Iosepho von Jacquin anno 1797 statutum) est genus arborum in Arabia meridiana et Somalia sponte crescentium. Ibi *Commiphora myrrha* aliaeque species propter resinam aromaticam coluntur. Incensum "myrrha" appellatum ex hac resina consistit. Insuper species *Commiphora gileadensis* "balsamum" producit.

## Notae 
## Bibliographia 
; Fontes antiquiores
* 1563 : Garcias ab Orta, *Colóquios dos simples e drogas da Índia* f. 213v
* 1605 : Carolus Clusius, interpr., "Aromatum apud Indos nascentium historia" in eiusdem *Exoticorum libri decem* p. 157

## Nexus externi 
Categoria:Genera plantarum
Categoria:Taxa Jacquin
Categoria:Taxa 1797
Categoria:Sapindales
Categoria:Aromata
Psalmus 14

thumb|Psalmus 14 Hebraice recitatus
**Psalmus 14** (enumeratione Graeca **psalmus 13** dictus), libri Psalmorum in Nova Vulgata Bibliorum versione incipit superscriptione "Magistro chori. David" et verbis **"Dixit insipiens"**. Persimilis est psalmo 53 (52).

## Verba psalmi 
Haec sunt verba psalmi 14 (13) ex versione vulgata Clementina:

1 In finem. Psalmus David.
Dixit insipiens in corde suo: Non est Deus.
Corrupti sunt, et abominabiles facti sunt in studiis suis;
non est qui faciat bonum, non est usque ad unum.
2 Dominus de caelo prospexit super filios hominum,
ut videat si est intelligens, aut requirens Deum.
3 Omnes declinaverunt, simul inutiles facti sunt.
Non est qui faciat bonum, non est usque ad unum.
*Sepulchrum patens est guttur eorum;*
*linguis suis dolose agebant.*
*Venenum aspidum sub labiis eorum,*
*quorum os maledictione et amaritudine plenum est;*
*veloces pedes eorum ad effundendum sanguinem.*
*Contritio et infelicitas in viis eorum,*
*et viam pacis non cognoverunt;*
*non est timor Dei ante oculos eorum.*
4 Nonne cognoscent omnes qui operantur iniquitatem,
qui devorant plebem meam sicut escam panis?
5 Dominum non invocaverunt;
illic trepidaverunt timore, ubi non erat timor.
6 Quoniam Dominus in generatione iusta est:
consilium inopis confudistis,
quoniam Dominus spes eius est.
7 Quis dabit ex Sion salutare Israël?
Cum averterit Dominus captivitatem plebis suae,
exsultabit Iacob, et laetabitur Israël.

Verba hic litteris Italicis data in versionibus Graecis Latinisque, sed non in Bibliis Hebraicis reperiuntur. Eadem sunt ac Epistula ad Romanos 3.10–18; collectio aliorum versuum Biblicorum esse videtur: Ps. 5.10, Ps. 139.4, Ps. 9.28, Is. 59.7, Ps. 35.2.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 14 in Liturgia horarum est *Impiorum stultia*.

### Descriptio Psalmi 
Iohannes Calvinus, theologiae Christianae Reformationis adhaerens, sic argumentum psalmi descripsit:
Principio impium Dei contemptum describit, ad quem se totus fere populus proiecerat: et quo plus gravitatis habeat querimonia, sub Dei persona eum indicat. Deinde spe remedii quod Divinitus instare persuasus est, quanvis anxie interim suspiret, se et alios consolatur.

## Notae 
## Nexus externi 
* Psalmus 13 in versione Vulgata Stuttgartensi (iuxta Hebraicum)
* Psalmus 13 in Vulgata Clementina (versione Gallicana)
* Psalmus 14 in Nova Vulgata
* Psalmus 14 cum commentario Rashi 

Categoria:Liber Psalmorum
Renatus Rapinus

**Renatus Rapinus** (Francogallice *René Rapin*, natus Turonibus die 3 Novembris 1621; mortuus Lutetiae die 27 Octobris 1687) fuit Iesuita, theologus Francicus, et poeta Latinus. In Societatem Iesu anno 1639 intravit et rhetoricam docuit. Contra Iansenistas et Franciscum Vavassorem opera theologica scripsit. Post *Eclogas sacras* suas editas, Theocritus secundus interdum nominabatur. Carminum Rapini maxime laudatorum sunt *Hortorum libri ΙV*, Francogallice et Anglice bis redditi.

## Opera 
* *Eclogae sacrae* (editio prima 1659)
* *Hortorum libri IV* (1659)
* *Christus patiens*
* *Observations sur les poèmes d’Horace et de Virgile* (1669)
* *Réflexions sur l’usage de l’éloquence de ce temps* (1672)
* *Réfléxions sur la Poétique d’Aristote et sur les ouvrages des poètes anciens et modernes* (1674)
* *De nova doctrina dissertatio seu Evangelium jansenistarum* (1656)
* *L’esprit du christianisme* (1672)
* *La foi des derniers siècles* (1679)
* *Histoire du jansénisme* (editio prima 1861)
* *Mémoires sur l’Eglise et la Société* (editio prima 1865)

## De Rapino 
* Charles Dejob, *De Renato Rapino dissertatio* (1881)
* Ruth Monreal, *Flora Neolatina: Die "Hortorum libri IV" von René Rapin S. J. und die "Plantarum libri VI" von Abraham Cowley. Zwei lateinische Dichtungen des 17. Jahrhunderts*, Berolini: de Gruyter, 2010.
* Rapinus in *Bibliotheca Augustana*

Categoria:Iesuitae
Categoria:Auctores Latini recentiores
Categoria:Historici Franciae
Categoria:Historia religionis
Categoria:Poetae didactici
Categoria:Poetae Latini Franciae
Categoria:Scriptores Franciae
Categoria:Theologi Franciae
Roy Cooper

**Roy Asberry Cooper** (Nashville in oppido natus die 13 Iunii 1957) est politicus Carolinae Septentrionalis.

Roy Cooper alumnus est universitatis Carolinae Septentrionalis in Monte Capellae apud cuius scholam iuridicam gradum doctoris ascendit. Factionis democraticae sodalis, legatus est camerae repraesentantium civitatis nativae anno 1986. Senator ibidem anno 1991 electus est. Advocatus generalis civitatis suae anno 2001 electus usque in annum 2016 operam dedit. Gubernator a die 1 Ianuarii 2017 meret.

## Bibliographia 
* Richard Fausset, Trip Gabriel, "North Carolina’s Partisan Rift Widens in Fight Over Governor’s Powers" in *New York Times* (15 Decembris 2016) 

## Nexus externi 
* Vita apud gubernium civile

Categoria:Homines vivi
Categoria:Nati 1957
Categoria:Gubernatores Carolinae Septentrionalis
Categoria:Alumni Universitatis Carolinae Septentrionalis in Monte Capellae
Categoria:Iuris consulti
Paulus LePage

**Paulus LePage**, praenominibus vulgaribus *Paul Richard* (Lewistoniae natus die 9 Octobris 1948) est politicus Cenomannicae.

Genitoribus Canadensibus Catholicis pauperibus, Paulus LePage Lewistoniae in vico *Little Canada* inter Francophonos educatus est. A patre fere semper ebrio annum aetatis duodecimum agens refugus in stabulario, in lupanare, denuo apud familias contubernalium dormiebat dum lixa apud tabernas victum quaerebat. Schola nihilominus absoluta, linguam Anglicam male loquens, a Collegio Husson aegre acceptus est. Rebus commercialibus ibi et apud universitatem Mainensem studuit. Lignarius in Novo Brunsvico et in civitate nativa operam dedit. Factionis republicanae sodalis, praefectus urbi Waterville ab anno 2003, deinde gubernator Cenomannicae ab urbe 2011 meruit.

## Bibliographia 
* Steven Bertoni, "Ready For Business" in *Forbes* (30 Decembris 2010)
* Matt Byrne, "The early years: Paul LePage" in *Portland Press Herald* (20 Iulii 2014)
* Virginia M. Wright, Kathleen Fleury, "Governor Paul LePage talks about being a homeless teen, the importance of mentors, and the value of work" in *Down East* (Decembri 2013)

## Nexus externi 
* Vita apud gubernium civile

Categoria:Nati 1948
Categoria:Homines vivi
Categoria:Gubernatores Cenomannicae
Categoria:Alumni Universitatis Mainensis
Categoria:Alumni Collegii et Universitatis Husson
Categoria:Praefecti urbibus Civitatum Foederatarum
Ioannes Černjachovs'kyj

'''Ioannes Danielis filius Černjachovs'kyj'* (Ucrainice Іван Данилович Черняховський, tr. *Ivan Danylovyč Černjachovs'kyj*) sive **Černjachovskij** (Russice Иван Данилович Черняховский, tr. *Ivan Danilovič Černjachovskij''), natus in pago Oksanyna gubernii Kioviensis Imperii Russici (regionis Circassiensis Ucrainae) die 16 Iunii 1906 aut 1907, mortuus propter vulnus grave in Mehlsack Borussiae orientalis (nunc Pieniężno Poloniae) die 18 Februarii 1945), fuit ductor exercitus Sovieticus in Bello Magno Patrio, bis (annis 1943 et 1944) titulo Herois Unionis Sovieticae ornatus.

## Notae
## Nexus externi
* Pagina de Ioanne Černjachovs'kyj *Encyclopaediae historiae Ucrainae* 
* Pagina de Ioanne Černjachovskij in situ interretiali *Heroes terrae* 

Categoria:Incolae Imperii Russici
Categoria:Milites Russiae 
Categoria:Milites Ucrainae
Categoria:Milites Unionis Sovieticae
Categoria:Participes secundi belli mundani
Categoria:Victimae secundi belli mundani
Psalmus 151

[thumb|Psalmus 151 Hebraicus in [manuscripta Maris Mortui|manuscripto Maris Mortui 11Q5]]
[thumb|Drama liturgicum Graecum secundum Psalmum 151 scriptum in [Psalterium Theodori|Psalterio Theodori anni 1066]]
**Psalmus 151**, verbis **"Pusillus eram"** incipiens, est psalmus qui in Septuaginta versione sed non in textu Masoretico Bibliorum Hebraicorum continetur. Etiam in manuscriptis Maris Mortui et aliquibus manuscriptis Peshittae reperitur. Titulus quidem eius indicat hunc psalmum "extra numerum" esse. Hic psalmus in Ecclesia Orthodoxa Orientalis, Ecclesia Orthodoxa Coptorum, Ecclesia Apostolica Armena canonicus habetur, sed non in ecclesiis occidentalibus, ubi apocryphus dicitur.

## Verba psalmi 
Haec sunt verba psalmi 151 ex versione Vulgata:

*Hic psalmus proprie scriptus David et extra numerum, cum pugnavit cum Goliad.*
1 Pusillus eram inter fratres meos
et adulescentior in domo patris mei;
pascebam oves patris mei.
2 Manus meae fecerunt organum;
digiti mei aptaverunt psalterium.
3 Et quis adnuntiabit Domino meo?
Ipse Dominus; ipse omnium exaudiet.
4 Ipse misit angelum suum
et tulit me de ovibus patris mei
et unxit me in misericordia unctionis suae.
5 Fratres mei boni et magni,
et non fuit beneplacitum in eis Domino.
6 Exivi obviam alienigenae,
et maledixit mihi in simulacris suis.
7 Ego autem, evaginato ab eo ipsius gladio,
amputavi caput eius et abstuli obprobrium de filiis Israhel.

## Notae 
## Nexus externi 
* Psalmus 151 in versione Vulgata Stuttgartensi
* Psalmus 151 cum annotationibus in *New Revised Standard Version* 

Categoria:Liber Psalmorum
Categoria:Veteris Testamenti apocrypha
Ioannes Hickenlooper

**Ioannes Hickenlooper**, vulgo plene *John Wright Hickenlooper Jr.* (Narberth in suburbiis Philadelphiae natus die 7 Februarii 1952) est politicus Colorati.

Alumnus est universitatis Wesleyanae in Connecticuta ubi geologiae studuit. In Colorato apud *Buckhorn Petroleum* operam dedit sed anno 1988 braxatorium *Wynkoop Brewing Company* Denverii condidit. Factionis democraticae sodalis, eiusdem urbis praefectus anno 2003 electus est, quo officio usque in 2011 functus est. Gubernator civitatis Colorati a die 11 Ianuarii 2011 meret.

## Bibliographia 
* Ryan Lizza, "The middleman: Colorado's Governor finds himself leading his state to the left" in *New Yorker* (13 Maii 2013) pp. 26–31
* John Timpane, "On campaign trail with John Hickenlooper, Pennsylvania native running for Colorado governor" in *The Inquirer* (27 Octobris 2010)

## Nexus externi 
* Situs publicus

Categoria:Nati 1952
Categoria:Homines vivi
Categoria:Incolae Pennsilvaniae
Categoria:Gubernatores Colorati
Categoria:Braxatores
Categoria:Geologi Civitatum Foederatarum
Categoria:Alumni Universitatis Wesleyanae
Categoria:Praefecti urbibus Civitatum Foederatarum
Dannel Malloy

**Dan Malloy**, ita saepe appellatus, nomine pleno *Dannel Patrick Malloy* (Stamford in urbe Connecticutae natus die 21 Iulii 1955) est politicus civitatis nativae.

Hibernorum proles, Catholicorum filius, Dannel Malloy in urbe nativa educatus et Bostoniae eruditus est, ubi scholam iuris Collegii Bostoniensis frequentavit. Advocatus publicus meruit Brooklynii in urbe Novo Eboraco. Factionis democraticae sodalis, praefectus urbis nativae, quater electus, ab anno 1995 usque in 2009 meruit. Gubernator Connecticutae factus est die 5 Ianuarii 2011.

## Bibliographia 
* Susan Haigh, "AP Interview: Malloy overcame dyslexia, physical struggles" in *CT Post* (30 Maii 2006)
* David M. Halbfinger, "Connecticut Governor, Tackling Budget, Criticizes Christie’s Approach" in *New York Times* (15 Februarii 2011)

## Nexus externi 
* Situs publicus

Categoria:Nati 1955
Categoria:Homines vivi
Categoria:Gubernatores Connecticutae
Categoria:Iuris consulti
Categoria:Praefecti urbibus Civitatum Foederatarum
Categoria:Alumni Collegii Bostoniensis
Depressio (animus)

:*Haec pagina ad depressionem motum animi spectat. Per depressionem morbum vide Depressio (psychiatria).*
**Depressio** est motus animi, at lingua Latina, quod notabile videatur, nonnulla verba et adiectiva ad describendum anima deprima noscit. Insunt praefixum *de-* et nomen *pressionis*, quod simul directionem vimque depressionis indicare vult. Hic motus symptoma morborum esse potest, sed non necessario. In arte, in musica enim et in litteris, artem scaenicam et sculpturis, verum in historia oeconomica (depressio oeconomica magna) et multis linguis phaenomenon depressionis exprimebatur.  

## Vicinitas depressionis 
Notiones in depressionis vicinitate sunt: anhedonia, fletus, immobilitias, irritatio, lamentatio, melancholia, maeror, maestitia, perturbatio, pessimismus, querela, questus, resignatio, solitudo,stupor, tristitia.

**Solitudo** statum hominis describit, quo *relatio* eius cum homine vicino -realiter sive desiderata- abest vel aliena sentitur. 

## Notae 
## Nexus externi 
Categoria:Animi motus
Dixit insipiens

Verbis **Dixit insipiens** incipiunt hi psalmi:
* Psalmus 14 (enumeratione Graeca 13): "Dixit insipiens in corde suo: Non est Deus. / Corrupti sunt, et abominabiles facti sunt in studiis suis; / non est qui faciat bonum, non est usque ad unum."
* Psalmus 53 (enumeratione Graeca 52): "Dixit insipiens in corde suo: Non est Deus. / Corrupti sunt, et abominabiles facti sunt in iniquitatibus; / non est qui faciat bonum."

* Dixit iniustus
Nicolaus Garin-Michajlovskij

**Nicolaus Georgii filius Garin-Michajlovskij** (Russice Николай Георгиевич Гарин-Михайловский, tr. *Nikolaj Georgievič Garin-Michajlovskij*, vero nomine Михайловский, tr. *Michajlovskij*, pseudonymo Н. Гарин, tr. *N. Garin* utens, Petropoli natus die [[20 Februarii|8 [20] Februarii]] 1852, ibidem mortuus die [27 Novembris 10 Decembris] 1906) fuit ingeniarius constructionis viarum peritus (particeps constructionis Ferriviae Transsibericae), scriptor (auctor narrationum more realistico) et peregrinator (explorator Asiae) Russicus.

## Nexus externi
Categoria:Alumni universitatum et scholarum Petropolitanarum
Categoria:Auctores Russici
Categoria:Circumnavigatores
Categoria:Exploratores Asiae
Categoria:Exploratores Russici
Categoria:Incolae Imperii Russici
Categoria:Ingeniarii
Categoria:Scriptores Russiae
Psalmus 15

thumb|Psalmus 15 Hebraice recitatus
**Psalmus 15** (enumeratione Graeca **psalmus 14** dictus) libri Psalmorum in Nova Vulgata Bibliorum versione incipit superscriptione "PSALMUS. David" et verbis **"Domine, quis habitabit"**.

## Verba psalmi 
Haec sunt verba psalmi 15 (14) ex versione vulgata Clementina:

1 Psalmus David.
Domine, quis habitabit in tabernaculo tuo?
aut quis requiescet in monte sancto tuo?
2 Qui ingreditur sine macula,
et operatur iustitiam;
3 qui loquitur veritatem in corde suo:
qui non egit dolum in lingua sua,
nec fecit proximo suo malum,
et opprobrium non accepit adversus proximos suos.
4 Ad nihilum deductus est in conspectu eius malignus;
timentes autem Dominum glorificat.
Qui iurat proximo suo, et non decipit;
5 qui pecuniam suam non dedit ad usuram,
et munera super innocentem non accepit:
qui facit haec non movebitur in aeternum.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".

### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 15 in Liturgia horarum est *Quis dignus coram Domino?*.

### Descriptio Psalmi 
Iohannes Calvinus, theologiae Christianae Reformationis fautor, sic argumentum psalmi descripsit:
Docet hic Psalmus qua lege Deus sibi Iudaeos in populum delegerit, suumque sanctuarium locaverit in medio ipsorum: nempe ut iuste recteque vivendo, se peculiarem et sacrum eius populum esse testentur.

## Notae 
## Nexus externi 
* Psalmus 14 in versione Vulgata Stuttgartensi (iuxta Hebraicum)
* Psalmus 14 in Vulgata Clementina (versione Gallicana)
* Psalmus 15 in Nova Vulgata
* Psalmus 15 cum commentario Rashi 

Categoria:Liber Psalmorum
Alaninum

thumb|L-alaninum unum aminoacidorum viginti formationis proteinorum in organismis.
**L-alaninum** sive **L-alanina** (abbreviatura IUPAC:**Ala** vel **A**) est α-aminoacidum et simul unum aminoacidorum viginti formationis proteinorum in organismis. Cum serino et leucino et glycino frequentissime in proteinis reperiuntur. 

In natura viva etiam D-alaninum aeque invenitur.

* Glycolysis (L-alaninum ex acido pyruvico oritur)

## Notae 
Categoria:Acida aminica
Sergius Averincev

**Sergius Sergii filius Averincev** (Russice Сергей Сергеевич Аверинцев, tr. *Sergej Sergeevič Averincev*; Moscuae natus die 10 Decembris 1937, Vindobonae mortuus die 21 Februarii 2004) fuit philologus, historicus culturae, philosophus, poeta atque interpres Sovieticus et Russicus, alumnus et annis ab 1989 ad 1994 professor Universitatis Publicae Moscuensis, professor Universitatis Vindobonensis ab anno 1994, socius correspondens Academiae Scientiarum URSS ab anno 1987 et socius ordinarius Academiae Scientiarum Russicae ab anno 2003, praeses Societatis Biblicae Russicae ab anno 1990, socius Pontificiae Academiae Scientiarum Socialium, Praemiis Publicis URSS (anno 1990 et Foederationis Russicae (anno 1996) ornatus. Ad studium litterarum, philosophiae et culturae (praesertim Europaeae) Aevorum Classici et Medii atque saeculorum undevicesimi et vicesimi multo contribuit. Plus 800 opera scientifica scripsit.

## Nexus externi
Categoria:Alumni Universitatis Moscuensis
Categoria:Auctores Russici
Categoria:Eruditi Unionis Sovieticae
Categoria:Interpretes Graeco-Russici
Categoria:Interpretes Theodisco-Russici
Categoria:Philologi Russiae
Categoria:Philosophi Russiae
Categoria:Poetae Russiae
Categoria:Professores Universitatis Moscuensis
Categoria:Professores Universitatis Vindobonensis
Categoria:Socii Academiae Scientiarum Russicae
Dies internationalis sermonis patrii

[thumb|Shaheed Minar, ubi usores linguae Bengalicae, [sermo patrius necati sunt ab oppressione politica.]]
**Dies internationalis sermonis patrii** est dies ab UNESCO inter gentes anno 1999 constitutus. Celebratur quotannis die 21 Februarii eo consilio ut sermo patrius protegatur ac diversitas culturae et multilinguismus provehantur.

Origo diei est concursus hominum usum linguae Bengalicae flagitantium anno 1952 in Bengalia sub dominatione Pacistaniae, cum homines sub oppressione rectionis occisi essent.

Anno 2019, Consociatio Nationum programma *Annum Internationalem Linguarum Indigenarum* decrevit ad ius patrii sermonis protegendum. Anno 2020, sententia diei fuit *Diversitas Linguistica Protegenda*; anno 2021, *Multilinguismus Promovendus Pro Educatione Inclusiva Et Societate*; anno 2022, *Technologia Pro Educatione Multilinguali Utenda*; anno 2023, *Educatio Multilingualis: Necessitas Educationem Mutare*, anno 2024, *Educatio multilingualis - columna discendi et inter generationes discendi*; anno 2025, *Celebratio XXV annorum Diei internationalis sermonis patrii*; anno 2026, *Voces iuventi de educatione multilinguali*.

*Dies Europaeus linguarum
*Dies impuberum Africanorum 
*Declaratio universalis diversitatis culturae
*Iura linguistica

## Nexus externi
*Pagina diei apud situm interretialem Consociationis Nationum. (Anglice)
*Pagina diei apud situm interretialem Consociationis Nationum. (Francogllice)
*Pagina diei apud situm interretialem Consociationis Nationum. (Hispanice)

Categoria:Bengalia
Categoria:Lingua
Categoria:Ritus Februarii
Categoria:UNESCO
Norbit

***Norbit*** est pellicula et pellicula animata a Brian Robbins, moderatore cinematographico Americano, anno 2007 docta. Hac in pellicula agunt:

* Eddie Murphy: Norbit Albert Rice / Mr. Wong / Rasputia Latimore
* Thandie Newton: Kate Thomas
* Terry Crews: Big Black Jack Latimore
* Lester Speight: Blue Latimore
* Clifton Powell: Earl Latimore

## Nexus externi
* 

Categoria:Pelliculae 2007
Categoria:Pelliculae Civitatum Foederatarum
Infectio nosocomialis

thumb|In valetudinario ubique contagiones lateant.
**Infectio nosocomialis** est quaeque in valetudinario aut gerusia parta infectio, quae, postquam contaminatus admissus est, 48 horae vel postea adoritur. Cum haec foris per homines contagiosos vel res infecta in institutum perventa, verum tamen cura sanitaria sociata videatur. Infectiones imprimis pneumonia, tractus urogenitalis, sanguinis metuuntur, saepissime bacteriis causa. Magno infectionum numero nosocomalium pondus civitatum praepotens est. Crescentia sunt pericula aegrotorum resistentiis undecumque bacterialibus. In curae sanitariae institutis ergo infectionem nosocomialem praeveniens munus primus exstat, praecipue per hygienem et sterilisationem et isolationem et digitabula adhibentes. Contemnens naturae contagiosae ad damnum maximum porrigat.

## Etymologia 
*Nosocomialis* de verbis Graecis *νοσοκομεῖον*, valetudinarium, vel *νοσο*-, morbus et *κομεῖον*, curare, derivatur.

## Historia 
[thumb|Mortalitas annis 1841-1846 valetudinariorum duorum, ut [Ignatius Semmelweis|I. Semmelweis descripsit.]]
Ab anno 1841 Ignatius Semmelweis, tunc medicus obstetricius, Hungarius in valetudinario maternitatis Vindobonensi laborabat. Illic tantas matres
ex febri puerperali mortuum esse perturbatus fuit. In collocatione sua namque studentibus medicinae puerperiorum cura demandabatur. Deinde gradus mortalitatum cum collocatione vicina, ubi modo obstetrices studentes laborabant, comparavit (vid. fig.). Profecto exploravit, ut propriae collocationi cum studentibus medicinae vicies tanto amplius matrum mortuae fuerint. Paulo post studentes medicinae cadavera praeparavisse prompsit, ideo eosdem organismos (bacteriales) undique de cadaveribus uspiam per studentes medicinae usque ad matres transgredi suspicatus est. Proprii valetudinarii comparatione cum Eblanensi velut postremo morte vulnere exiguo Iacobi Kolletschka modum hygienae commutari deduxit. Iam usque ad annum 1847 solum manibus lavantibus chloro multitudo infectionum de centesimis viginti ad centesimas duo minuit.

thumb|Iam manibus lavantibus infectiones nosocomiales ociter minuere possunt.

* Clostridium difficile
* Hygiene
* Ludovicus Pasteur
* Nosocomus
* Nosocomium
* Pseudomonas aeruginosa

## Notae 
## Nexus externi 
* *Center for disease control*: situs interretialis.

Categoria:valetudinaria
Ceiba pentandra

***Ceiba pentandra*** (binomen ab Iosepho Gaertner post Linnaeum anno 1791 statutum) est species arborum excelsissimorum, Media in America sponte crescentium, ibi alibique sub climate tropico cultorum praecipue propter fibras quibus semina intra fructus continentur. Latinitate communi **lanifera arbor** appellatur. Haec arbor in religione Maya sacra habetur, textilia praebens, foliis altis radicibusque profundis caelum et inferna cum tellure iungens.

Antonius ab Herrera primus Europaeorum in descriptione Nicaraguae sic anno 1601 scripsit: "Ay en ella muchas arboledas, porque crecen mucho los arboles, y el que llaman 'zeyba' engruessa tanto, que quinze hombres asidos de las maños no le pueden abraçar." Semina *Ceibae* aut *pentandrae* aut aliae cum cacao ad potionem mixtam conficiendam ab Aztecis adhibiti sunt.

## Notae 
## Bibliographia 
[thumb|*Ceiba pentandra*, arbor septentrionis, in tabula orbis terrarum ([Codex Fejérváry-Mayer).]]
; Fontes antiquiores
* 1601 : Antonio de Herrera, *Historia general de los hechos de los Castellanos* (1601-1615) dec. 3 lib. 4 cap. 7 

; Eruditio recentior
* 1791 : Joseph Gaertner, *De Fructibus et Seminibus Plantarum* vol. 2 pars 2 p. 244, tab. 133

; Lexica
* "Ceyba" in Georg Friederici, *Amerikanistiches Wörterbuch* (Hamburgi: Cram, De Gruyter, 1947) pp. 158-159 

## Nexus externi 
* "Kapok or Ceiba Tree: Sacred Mayan Tree and Wild Medicinal Plant" apud *Yucatan Adventure*
* "Ceiba pentandra: The Sacred Tree of the Maya" apud *ThoughtCo.*
* "Ceiba pentandra" apud *Medicinal Plants*

Categoria:Fruges Americae mediae
Categoria:Malvaceae
Categoria:Plantae fibrosae
Categoria:Species plantarum
Categoria:Taxa Gaertner
Categoria:Taxa 1791
Basilius Kapnist

**Basilius Basilii filius Kapnist** (Russice Василий Васильевич Капнист, tr. ''Vasilij Vasil'evič Kapnist*; Ucrainice Василь Васильович Капніст, tr. *Vasyl' Vasyl'ovyč Kapnist*; natus familia nobili originis Graecae die 12 Februarii 1758 in pago *Velikaja Obuchovka* vel *Velyka Obuchivka* tunc gubernii Kioviensis Imperii Russici et nunc regionis Poltavensis Ucrainae, mortuus die 28 Octobris 1823 in pago *Kibincy* vel *Kybynci'' tunc gubernii Poltavensis Imperii Russici et nunc regionis Poltavensis Ucrainae) fuit poeta (auctor odarum, elegiarum, saturarum atque ludorum scaenicorum) et activista Ucrainicus Russicus.

Alexandra Alexii filia D'iakova, uxor Basilii Kapnist, soror uxorum Nicolai L'vov et Gabrielis Derzhavin fuit.

Anno 1815 in *Colloquio verbo Russico faventium* Homerum imitatione versus bylinarum (trochaeis septem pedum sine rimis) vertere proposuit; initium carminis sexti sic vertit.

## Notae
## Nexus externi
* Pagina de Basilio Kapnist *Encyclopaediae Brockhaus et Efron* apud Vicifontem 
* Pagina de Basilio Kapnist *Encyclopaediae historiae Ucrainae* 

Categoria:Auctores Russici
Categoria:Incolae Imperii Russici
Categoria:Poetae Russiae
Categoria:Poetae Ucrainae
Categoria:Colloquium verbo Russico faventium
Categoria:Interpretes Homerici
Petrus Kireevskij

**Petrus Basilii filius Kireevskij** (Russice Пётр Васильевич Киреевский, tr. ''Pëtr Vasil'evič Kireevskij*; natus die 11 Februarii 1808 in vico Dolbino tunc gubernii Calugensis et nunc regionis Tulensis Russiae, mortuus die 25 Octobris 1856 in vico *Kireevskaja Slobodka* prope Orelam), Ioannis Kireevskij frater iunior, fuit scriptor, interpres, ethnographus, philologus, laographus et archaeographus Russicus, qui multa carmina vulgaria Russica collexit et in lucem edidit. Cum fratre *rerum Slavicarum amicis* dictis propinquus erat.

## Notae
## Nexus externi
* Pagina de Petro Kireevskij *Encyclopaediae Brockhaus et Efron'' apud Vicifontem 

Categoria:Auctores Russici
Categoria:Incolae Imperii Russici
Categoria:Interpretes Anglo-Russici
Categoria:Laographi
Categoria:Scriptores Russiae
Categoria:Rerum Slavicarum amici
Iosephus Wu

**Iosephus Wu**, nomine Sinensi 吳釗燮 *Wú Zhāoxiè* (Dacheng in oppido Formosae natus die 31 Octobris 1954) est politicus rei publicae Sinarum in insula sua nativa constitutae.

Alumnus est Universitatis Nationalis Chengchi Taipeiensis, ubi postea institutum rerum externarum direxit, universitatumque Missouriensis et Civicae Ohiensis. Scientiae politicae eruditus, libertatis insulae Formosae fautor, a die 20 Maii 2004 ad 10 Aprilis 2007 minister fuit a rebus continentalibus, antecessore Tsai Ing-wen. Deinde usque in diem 26 Iulii 2008 legatus iuxta Civitates Foederatas meruit. Recentius a die 20 Maii 2016 secretarius generalis consilii securitatis nationalis, a die 22 Maii 2017 secretarius generalis iuxta praesidem (praeside hoc tempore eadem Tsai Ing-wen), denuo a mense Februarii 2018 minister a rebus externis factus est.

## Bibliographia 
* Chung Li-hua, Jonathan Chin, "Joseph Wu named Presidential Office secretary-general" in *Taipei Times* (19 Maii 2017)

## Nexus externi 
Categoria:Professores Universitatis Nationalis Chengchi
Categoria:Alumni Universitatis Missouriensis
Categoria:Alumni Universitatis Civicae Ohiensis
Categoria:Homines vivi
Categoria:Incolae Taivaniae
Categoria:Nati 1954
Categoria:Ministri rerum limitanearum
Additamenta Danielis

[thumb|Daniel et Cyrus rex in templi Bel, tabula [saeculum 17|saeculo XVII a Stephano Kessler picta]]
**Additamenta Danielis** sunt tria capita Prophetiae Danielis quae non in codicibus Hebraicis et Aramaicis, sed in versione Graeca Septuaginta interpretum reperiuntur. Canonica in Ecclesia Catholica Romana, Ecclesia Orthodoxa, Ecclesiis Orthodoxis Orientalibus, atque Ecclesia Syrorum Orientalium, sed apud Iudaeos et Protestantes apocrypha habentur. In Triginta novem articulis Ecclesiae Anglicanae numerantur inter libros, quos "(ut ait Hieronymus) legit quidem Ecclesia ad exempla vitae et formandos mores; illos tamen ad dogmata confirmanda non adhibet".

Haec additamenta sunt:
* Oratio Azariae et Canticum trium puerorum: Dan. 3:24–90, inter versus 23 et 24 inserta (versus 24 fit versus 91), in historiam de fornace ignis
* Historia Susannae: ante Dan. 1:1, prologus in manuscriptis Graecis, caput 13 in Vulgata
* Bel et Draco: post Dan. 12:13, epilogum; caput 14 in Vulgata

## Notae 
## Nexus externi 
* Prophetia Danielis in Nova Vulgata (cum additamentis)
* Prophetia Danielis in Vulgata Clementina (cum additamentis)
* Prophetia Danielis in Vulgata Stuttgartensi (cum additamentis)

Categoria:Biblia
Categoria:Prophetia Danielis
Villa Medicea de Castello

[thumb|Villa Medicea ab [Iustus Utens|Iusto Utens anno 1599 picta]]
**Villa Medicea de Castello** (Italiane *Villa medicea di Castello*) est villa rustica Florentiae quam ab anno 1477 Laurentius et Ioannes Medices, Petri Francisci filii, augebant et ornabant. Aedem Cosimi Medices ab anno 1538 reficere curavit, architecto Georgio Vasario. Quem aedem hodie Academia Furfuris possidet.

## Horti 
Horti iussu Cosimi Medices ab anno 1538 elaborati sunt, designatore Nicolao Tribolo. Hoc opus admirabile  a Vasario in vitis artificum anno 1568 divulgatis atque a Michaele Montano in commentariis itineris anno 1581 facti curiose describitur. Horti hodie a re publica Italia sicut museum patefiunt.

## Notae 
## Bibliographia 
; Fontes antiquiores
* 1558 : Pierre Belon, *Les Remonstrances sur le défaut du labour et culture des plantes* (Lutetiae) . Versio Latina, interprete C. Clusio: *De neglecta stirpium cultura atque earum cognitione libellus* (Antverpiae, 1589) 
* 1568 : Giorgio Vasari, ''Delle vite de' più eccellenti pittori, scultori e architettori secondo ... volume della terza parte* (Florentiae: appresso i Giunti) pp. 401-409
* 1581 : Michel de Montaigne, *Journal du voyage ... en Italie* 

; Eruditio recentior
* Cristina Bellorini, *The World of Plants in Renaissance Tuscany: Medicine and Botany*. Londinii: Routledge, 2016

thumb|Frons Villae de Castello
* Villa Medicea (Carianum)

## Nexus externi 
* Situs hortorum publicus
* Villa apud situm Academiae Furfuris
* Chiara Santini, "Les jardins de Castello et de la Petraia, ou les terrasses des Hespérides" apud *Jardins de France''

Categoria:Domus principales
Categoria:Medices
Categoria:Confecta saeculo 15
Categoria:Villae Italiae
Chorus (Degas)

[thumb|upright=1.5|*Chorus* (*Les Choristes*), 1877 ([Museum Orsay)]]
***Chorus*** (usitatis titulis Francogallicis *Les Choristes* seu *Les Figurants*) est pictura ab Edgaro Degas anno 1877 facta. Depinguntur cantores  Parisiensis ludum *Don Giovanni* Wolfgango Amadei Mozarti agentes, qui, primo actu finito, matrimonium Zerlina et Masetto celebrant. Hanc tabulam olim Gustavus Caillebotte possedit; cuius testamento ad Museum Luxemburgense, multo tardius ad Museum Orsay pervenit. Apud Museum Cantini Massiliae breve temporis spatium exhibita die 31 Decembris 2009 surrepta est. Die 16 Februarii 2018 in laophorio prope Lutetiam a vigilibus recuperata est.

## Bibliographia 
* "Lost luggage: Degas painting stolen nine years ago is found on bus" in *The Guardian* (24 Februarii 2018)

Categoria:Edgarus Degas
Categoria:Tabulae pictae
Categoria:Confecta 1877
Categoria:Musée d'Orsay
Categoria:Musica figurata
Categoria:Ludi figurati
Numerus Machianus

[thumb|[McDonnell Douglas F/A-18 Hornet|F/A-18 Hornet vaporem conum creans (flabellum expansionis Prandtl–Meyer).]]
**Numerus Machianus** (abbreviatura **M** vel **Ma**) est quantitas sine dimensione in mechanica fluidorum ratio enim inter velocitatem v corporis vel fluidi et celeritatem soni c eius cingenti.

:\mathrm{M} = \frac {u}{c},
quo
* M  5.0 — corpus *magis celerius* fluxus *hypersonicus*
designant.

* Ernestus Mach
* Telum hypersonicum

## Notae 
## Nexus externi 
* NASA calculator numeri Machiani. 

Categoria:Dynamica
Michael Kuznecov

**Michael Artemii filius Kuznecov** (Russice Михаил Артемьевич Кузнецов, tr. ''Michail Artem'evič Kuznecov*; natus in Theotocopoli gubernii Moscuensis (nunc *Noginsk'' regionis Moscuensis) die 25 Februarii 1918, mortuus Moscuae die 23 Augusti 1986) fuit actor theatricus et cinematographicus Sovieticus, Praemio Staliniano (anno 1952) atque titulis Artificis Emeriti RSS Ucrainicae (anno 1955) et Artificis Popularis RSFS Russicae ornatus.

## Nexus externi
Categoria:Actores Russiae
Categoria:Incolae Kioviae
Categoria:Incolae Moscuae
Categoria:Incolae Unionis Sovieticae
Alexander Amfiteatrov

**Alexander Valentini filius Amfiteatrov** (Russice Александр Валентинович Амфитеатров, tr. *Aleksandr Valentinovič Amfiteatrov*; Calugae natus die [[26 Decembris|14 [26] Decembris]] 1862, Levanti mortuus die 26 Februarii 1938) fuit scriptor (auctor mythistoriarum, narrationum, ludorum scaenicorum et versuum satyricorum), diurnarius atque criticus litterarius et theatricus Russicus, qui anno 1921 e patria sua fugit et ab anno sequenti ad mortem suam in Italia colebat.

## Nexus externi
Categoria:Alumni Universitatis Moscuensis
Categoria:Auctores Russici
Categoria:Diurnarii Russiae
Categoria:Incolae Imperii Russici
Categoria:Incolae Italiae
Categoria:Poetae Russiae
Categoria:Scriptores Russiae
Sergius Gorškov

**Sergius Georgii filius Gorškov** (Russice Сергей Георгиевич Горшков, tr. *Sergej Georgievič Gorškov*; Cameneciae natus die [[26 Februarii|13 [26] Februarii]] 1910, Moscuae mortuus die 13 Maii 1988) fuit praefectus classis Sovieticus, particeps Belli Magni Patrii, annis ab 1956 ad 1985 praefectus supremus classis nauticae militaris atque vicarius ministri defensionis Unionis Sovieticae, annis ab 1961 ad 1985 etiam socius Commissionis Centralis Factionis Communisticae Unionis Sovieticae, legatus Consilii (Sovieti) Supremi URSS ab anno 1954 ad mortem suam, titulo Herois Unionis Sovieticae (bis, annis 1965 et 1982), Praemiis Publico URSS (anno 1980) et Leniniano (anno 1985) multisque aliis signis laudis ornatus.

## Nexus externi
* Biographia Sergii Gorškov in situ interretiali Ministerii defensionis Foederationis Russicae 
* Pagina de Sergio Gorškov in situ interretiali *Heroes terrae* 

Categoria:Incolae Moscuae
Categoria:Milites Russiae
Categoria:Milites Unionis Sovieticae
Categoria:Nautae
Categoria:Participes secundi belli mundani